钦定古今图书集成/历象汇编/岁功典/第027卷 > 宝鼎现 康与之
## 钦定古今图书集成/历象汇编/岁功典/第027卷 > 宝鼎现 康与之

“夕阳西下，暮霭红溢香风罗绮。乘丽景、华灯争放。浓
焰烧空连锦砌。睹皓月、浸严城如昼。花影寒笼绛蕊。
渐掩映、芙蕖万顷，迤逦齐开秋水。　太守无限行歌
意。拥麾幢、光动珠翠。倾万井、歌台舞榭，瞻望朱轮骈
鼓吹。控宝马、耀貔貅千骑。银烛交光数里。似乱簇、寒
星万点，拥入蓬壶影里。　宴阁多才，环艳粉、瑶簪珠
履。恐”看看、丹诏催奉，宸游燕侍。便趁早、占通宵醉。缓
引笙歌妓。任画角、吹老寒梅，月满西楼十二。